S-5870/2020

Dómur

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 15. september 2020, á hendur B-kvk-þgf Ö-kvk-þgf B-kvk-þgf, kt. [...], [...], [...], fyrir eftirtalin brot:

1. Umferðarlagabrot með því að hafa, sunnudaginn 12. janúar 2020, ekið bifreiðinni [...] án þess að hafa öðlast til þess réttindi og óhæf til að stjórna henni örugglega vegna áhrifa ávana og fíkniefna (í blóði mældist amfetamín 405 ng/ml og tetrahýdrókannabínól 5,6 ng/ml) á bifreiðastæði við verslunina Iceland í Engihjalla í Kópavogi, þar sem lögregla stöðvaði aksturinn.

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

2. Umferðar og fíkniefnalagabrot með því að hafa, laugardaginn 8. febrúar 2020, ekið bifreiðinni [...] án þess að hafa öðlast til þess réttindi og óhæf til að stjórna henni örugglega vegna áhrifa ávana og fíkniefna (í blóði mældist amfetamín 1000 ng/ml og tetrahýdrókannabínól 18 ng/ml) um Kringlumýrarbraut til móts við Kringluna, þar sem lögregla stöðvaði aksturinn og haft í vörslum sínum 0,28 g af tóbaksblönduðu kannabisefni sem lögregla fann við öryggisleit á ákærðu.

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 2. gr., sbr., 5. og 6. gr. laga um ávana og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019. Krafist er upptöku á 0,28 g af tóbaksblönduðu kannabisefni sem lögregla lagði hald á samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.

Ákærða sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Fyrir liggur að skipaður verjandi ákærðu mun ekki sækja þing fyrir hennar hönd en hann gerir kröfu um hæfilega þóknun.

Verður málið dæmt samkvæmt heimild í alið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins. Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Við þingfestingu málsins upplýsti sækjandi að fallið sé frá kröfu um sviptingu ökuréttar ákærðu í ljósi þess að þau brot sem nú er ákært fyrir séu hegningarauki við eldri dóm frá 8. júlí 2020, en með þeim dómi var ákærða svipt ökurétti ævilangt.

Ákærða er fædd í [...]. Samkvæmt framlögðu sakavottorði, dagsettu 8. september 2020, hefur ákærðu fimm sinnum áður verið gerð refsing. Það sem skiptir máli við ákvörðun refsingar í málinu er lögreglustjórasátt 29. september 2014 þar sem ákærðu var gert að greiða sekt fyrir akstur undir áhrifum ávana og fíkniefna og vörslur fíkniefna. Með tveimur lögreglustjórasáttum báðum dagsettum 17. október 2016 var ákærðu annars vegar gert að greiða sekt fyrir akstur undir áhrifum ávana og fíkniefna og vörslur fíkniefna og hins vegar fyrir akstur undir áhrifum ávana og fíkniefna svipt og fyrir akstur svipti ökuréttindum. Nú síðast var ákærðu með dómi 8. júlí 2020 gert að sæta fangelsi í 60 daga fyrir akstur undir áhrifum lyfja, ávana og fíkniefna og fyrir akstur svipt ökuréttindum. Þá var ákærða svipt ökurétti ævilangt frá þeim degi að telja. Að öðru leyti hefur sakaferill ákærðu ekki áhrif við ákvörðun refsingar í máli þessu.

Þau brot sem ákærða er nú sakfelld fyrir voru öll framin fyrir uppsögu framangreinds dóms frá 8. júlí 2020. Verður ákærðu því gerður hegningarauki vegna þeirra nú, sbr. 78. gr. almennra hegningarlaga nr. 19/1940.

Við ákvörðun refsingar í máli þessu er miðað við að ákærðu sé nú, að teknu tilliti til hegningaraukasjónarmiða, í þriðja sinn gerð refsing fyrir akstur undir áhrifum ávana og fíkniefna, innan ítrekunartíma í skilningi 71. gr. laga nr. 19/1940.

Með hliðsjón af framangreindu, sakarefni málsins, dómvenju og að virtri 77. gr. almennra hegningarlaga nr. 19/1940, þykir refsing ákærðu hæfilega ákveðin fangelsi í 30 daga.

Með vísan til lagaákvæða í ákæru eru gerð upptæk til ríkissjóðs 0,28 grömm af tóbaksblönduðu kannabisefni, sem lögregla lagði hald á við rannsókn málsins.

Ákærða greiði málsvarnarþóknun skipaðs verjanda síns, Ó-kk-ef V-kk-ef G-kk-ef lögmanns, 91.760 krónur, að meðtöldum virðisaukaskatti, og 382.002 krónur í annan sakarkostnað.

Af hálfu ákæruvaldsins flutti málið E-kvk-nf H-kvk-nf aðstoðarsaksóknari fyrir H-kk-þf G-kk-þf aðstoðarsaksóknara.

S-kvk-nf D-kvk-nf J-kvk-nf, aðstoðarmaður dómara, kveður upp dóminn.

D Ó M S O R Ð:

Ákærða, B-kvk-nf A-kvk-nf B-kvk-nf, sæti fangelsi í 30 daga.

Upptæk eru gerð til ríkissjóðs 0,28 grömm af tóbaksblönduðu kannabisefni.

Ákærða greiði málsvarnarþóknun skipaðs verjanda síns, Ó-kk-ef V-kk-ef G-kk-ef lögmanns, 91.760 krónur og 382.002 krónur í sakarkostnað.

S-kvk-nf D-kvk-nf J-kvk-nf

Með hliðsjón af framangreindu, sakarefni málsins, dómvenju og að virtri 77. gr. almennra hegningarlaga nr. 19/1940, þykir refsing ákærðu hæfilega ákveðin fangelsi í 30 daga.

Með vísan til lagaákvæða í ákæru eru gerð upptæk til ríkissjóðs 0,28 grömm af tóbaksblönduðu kannabisefni, sem lögregla lagði hald á við rannsókn málsins.

Ákærða greiði málsvarnarþóknun skipaðs verjanda síns, Ó-kk-ef V-kk-ef G-kk-ef lögmanns, 91.760 krónur, að meðtöldum virðisaukaskatti, og 382.002 krónur í annan sakarkostnað.

Af hálfu ákæruvaldsins flutti málið E-kvk-nf H-kvk-nf aðstoðarsaksóknari fyrir H-kk-þf G-kk-þf aðstoðarsaksóknara.

S-kvk-nf D-kvk-nf J-kvk-nf, aðstoðarmaður dómara, kveður upp dóminn.

Ákærða, B-kvk-nf A-kvk-nf B-kvk-nf, sæti fangelsi í 30 daga.

Upptæk eru gerð til ríkissjóðs 0,28 grömm af tóbaksblönduðu kannabisefni.

Ákærða greiði málsvarnarþóknun skipaðs verjanda síns, Ó-kk-ef V-kk-ef G-kk-ef lögmanns, 91.760 krónur og 382.002 krónur í sakarkostnað.

S-kvk-nf D-kvk-nf J-kvk-nf